Rosalia Gómez

Rosalia Gómez (Charco del Pino, Granadilla de Abona, Tenerife, 1801–Arona, Tenerife, 1874ko azaroaren 22a) emakume esklabo askatua izan zen eta Tenerife uhartean bizi izan zen bizitza osoan. Uharte honetako azken esklabo ezaguna da, eta Espainiako azkenetakoa.

 Biografia 
Rosalia Gomez Granadilla de Abona herriko Charco del Pino auzoan jaio zen 1801ean, jada esklabo gisa. Hori horrela izan zen "sabelaren legea" aplikatuz, esklabo baten ondorengoak jaiotzean bertan esklabo bihurtzen zituena (baita gurasoetako bat ez bazen ere).Gómezen ama, amona, birramona eta herenaitona ere esklaboak izan ziren, guztiak Quijana-Sarabia familiakoak.Rosaliaren ama, Ursula izenekoa, bederatzi urterekin entregatu zuten, Vilaflorreko familia baten alabarentzako dotearen zati gisa. Familia hori senar berriarekin Charco del Pinora joan zen bizitzera, eta, han jaio zen Rosalia.

Antonio Gomez del Castillok esklabo egin zuen lehenik Rosalía, herriko jabe eta alkate ohiak, eta haren abizena hartu zuen. Oraindik neskato zela, San Miguel de Abonako gizon bati saldu zion, Jose Bethencourt Medinari, eta ondoren Jose Medina indianoari, mendearen hasieran Arona herrian figura garrantzitsua izan zenari. Aronara iritsi zenean, Rosaliak hamahiru urte zituen, eta beste hogeita hamar urte inguru eman zituen Jose Medinaren familia zerbitzatzen.1837an, Espainiak debekatu egin zuen esklaboak Iberiar penintsulan eta Kanariar eta Balear uharteetan edukitzea, eta hiru urte geroago, Medinak Rosalia askatu egin behar izan zuen, orduan berrogei urte zituen.Horren ostean, berak familiarentzat lanean jarraitu zuen soldatapeko gisa, eta, azkenean, Aronako Tunisia auzora joan zen bizitzera, non jornalari eta neskame gisa lan egin zuen eta bere seme-alaba eta bilobekin bizi izan zen, 1874an hil zen arte.

Rosaliak hiru seme-alaba izan zituen, esklabo izan zirenak bizitzako lehen urteetan, 1840. urtea baino lehen jaio zirelako, eta bi osaba ere bai, Gertrudis eta Tomás, beren jabeengandik ihes egin zutenak eta iheslari bihurtu zirenak. Hala ere, Tomasen kasuan, Justiziak aske izateko baimena eman zion gerora.Halaber, Pedro Gonzalez Camelloren senitartekoa izan zen, hemezortzi urterekin esklabo gisa saldua. 

Rosalia eta bere familiaren historia Nelson Díaz Frías ikertzaileak aurkitu zuen, eta Rosalía Gómez (1801-1874). La última esclava de la isla de Tenerife (2020) lanean argitaratu zuen.

 Ikus, gainera 

 Cándida Jiménez Huelva

 Erreferentziak 

 Bibliografia 

 Diaz Frias, Nelson. Rosalia Gómez (1801-1874). Tenerife uharteko azken esklaboa. Llanoazur, 2020.  

 Kanpo estekak 

Kategoria:Kanariarrak
Kategoria:Esklabo trafikoa
Kategoria:Esklaboak